|  |
| --- |
| **Republika e Kosovës****Republika Kosova-Republic of Kosovo*****Qeveria –Vlada-Government*** *Zyra e Kryeministrit/Ured Premiera/Office of Prime Minister* |
| Zyra për Çështje te Komuniteteve/Kancelarija za pitanja zajednica/Office for Community Affairs |

**KONKURS**

**Programi i punës praktike në institucionet publike në nivelin qendror dhe lokal**

Zyra për Çështje të Komuniteteve/Zyra e Kryeministrit, në bashkëpunim me Ambasadën e Mbretërisë së Norvegjisë shpall konkurs për “**Programin e punës praktike në institucionet qëndrore dhe lokale”,** për studentët në vitin e fundit të studimeve bachelor dhe master dhe për të diplomuarit në studimet bachelor dhe master nga radhët e pjesëtarëve të komuniteteve joshumicë(në përputhje me ligjet ekzistuese të Kosovës) , i cili ka për qëllim të ndihmojë zhvillimin profesional të pjesëtarëve të këtyre komuniteteve në Kosovë.

 Zhvillimi profesional paraqet investim serioz dhe për këtë shkak kjo fushë është e definuar si një nga prioritetet e ZÇK-së.Me këtë program pjesëtarëve të komuniteteve jo shumicë do t’iu mundësohet të fitojnë përvojë pune qëllimi i së cilës është lehtësimi i punësimit të qëndrueshëm në të ardhmen. Gjithashtu, ZÇK dëshiron të ndikojë në shtimin e përfaqësimit të komuniteteve jo shumicë në institucionet publike

**Shënim:**  *Duke pasur parasysh se komunat, për shkak të madhësisë së tyre, nuk kanë kapacitete të mjaftueshme për t'iu mundësuar praktikantëve kushtet e domosdoshme për punë, ju lutemi praktikantëve potencial të kenë mirëkuptim nëse nuk do të jemi në gjendje për t'i akomoduar në afërsi të komunës nga e cila janë ata, dhe se në këtë rast t 'iu ofrohen mundësia e akomodimit të tyre në institucionet në nivel qendror.*

***Pas mbarimit të programit të punës praktike, të gjithë praktikantët të cilët kanë kryer me sukses Programin do të pajisen me çertifikatë.***

**Procesi i përzgjedhjes**

Pas përfundimit të konkursit, ZÇK në përputhje me ligjin dhe me procedurat, do të krijojë një komision për zgjedhjen e kandidatëve. Do të përzgjedhen pesëdhjet (50) kandidatët për të kryer praktikën në institucionet publike në nivel lokal dhe qendror.

Vetëm kandidatët të cilët i plotësojnë kushtet e konkursit do të ftohen për testim me shkrim. Kandidatët të cilët marrin numër të mjaftueshëm të pikëve do të ftohen për intervistë.

**Aplikacionet e kandidatëve që kanë marrë pjesë në raundin e parë dhe të dytë të programit të praktikës të vitit 2015-2016 nuk do të shqyrtohen.**

**Kriteret e përgjithshme për aplikim**

* Të jenë qytetarë të Kosovës;
* Të jenë studentë të vitit të fundit të studimeve bachelor ose master, të diplomuar në studimet bachelor ose master
* Të mos jenë mbi moshën 30 vjeç;
* Ta njohin njërën nga gjuhët zyrtare të Kosovës;

**Dokumentet përcjellëse për aplikim**

1. Formulari i aplikacionit duhet të jetë i plotësuar në njërën nga gjuhët zyrtare të Kosovës (shqip/sërbisht), në formë përmbledhëse dhe me të dhëna të sakta;(do të merret në shqyrtim vetëm fomulari i ZÇK)
2. Kopja e letërnjoftimit /pasaportës valide e Kosovës;
3. Dëshmi për statusin si student ose kopja e diplomës;
4. Dëshmitë e kryerjes së kurseve apo trajnimeve (nëse i keni);
5. Një rekomandim nga personi që ju njeh, por që nuk është i afërm i juaj

**Fondi i programit**

* ZÇK do të ndajë katërdhjetë e pesë mijë (45.000) € euro nga fondi i Ambasadës së Norvegjisë të cilat i janë dedikuar ZÇK-së për zhvillimin dhe mbështetjen e komuniteteve në fusha të ndryshme, në mesin e të clave bënë edhe punësimi. Me këtë konkurs do të përfshihen pesë dhjetë (50) praktikantë nga e gjithë Kosova, ndërsa pagesa mujore do të jetë njëqind e pesëdhjetë (150) € euro për person.
* Fondi total për praktikant, për periudhnen gjashtë (6) mujore është (900)€ euro.
* Përfituesit e mjeteve, në bazë të fondit duhet të kenë xhirollogari personale bankare para se ZÇK/ZKM t'ua transferojë mjetet. Pagesa do të bëhet në valutën Euro ndërsa transfesimi do të bëhet vetëm përmes transaksionit bankar.

Brenda tridhjetë (30) ditësh nga dita e mbylljes së konkursit, ZÇK do t'i shqyrtojë aplikacionet e pranuara dhe do t'i informojë kandidatët të cilët kanë hyrë në rrethin e ngushtë dhe do t'i ftojë për testim me shkrim. Vetëm ata kandidatë që e kalojnë me sukses testin do të ftohen për intervistë

Aplikacionin mund ta shkarkoni në web faqën:[www.kryeministri-ks.net](http://www.kryeministri-ks.net) ose [www.kryeministri-ks.net/zck](http://www.kryeministri-ks.net/zck).

Afati i aplikimit do të filloj nga data e publikimit, 14.10.2017 dhe do të zgjasë tetë (8) ditë, deri më 22.10.2017 në ora 16 00.

Kndidatët e interesuar duhet t'i dorëzojnë dokumentet e tyre (në pliko të mbyllur), në Rr. Nënë Tereza, Ndërtesa e Qeverisë së Kosovës, kati VI, zyra Nr. 606 ose në e-mail adresën;

ljubica.jankovic@rks-gov.net

\*Vërejtje: Dokumentet e kërkuara duhet të dorëzohen në kopje, sepse dokumentet nuk do t’iu kthehen.